Salomé Moiane

Salomé Milagre Machiuassane Moiane (o o tshotsweng ka 1951) ke mopolotiki wa kwa Mozambique. Ka 1977 e ne e mongwe wa setlhopha sa ntlha sa basadi ba ba tlhophilweng go ya palamenteng.

 Botshelo jwa gagwe 
Moiane o bonetswe kwa Maciene ka 1951, ke batsadi ba ba neng ba nna kwa motseng wa Ngowanine.Colin Darch (2018) Historical Dictionary of Mozambique p268 Rraagwe, e ne e le mo Aforika o o tlhabologileng, o ne a berekela kwa toropokgolo ya Mozambique Lourenço Marques, a berekela Portuguese Geographical and cadastral Service, Moiane o godisitswe ke nkukuagwe go fitlhelela a nna dingwaga tse thataro. O tsene sekolo sa katoliki kwa Chongo dingwaga di le tharo, a ya go tsweledisa kwa Xipamanine pele ga a ya go ithutela go tshwara dibuka kwa Escola Comercial. O ne a nna leloko la Geographical and cadastral Service ka 1968, e le mosadi wa ntlha go nna motegeniki.

Morago ga go nyalwa ka 1971, Moiane le monna wa gagwe ba ne ba fudugela kwa Beira. Ka 1974 o ne a simolola go berekela lekgotla la diterena. Morago ga boipuso, o ne a tsaya karolo mo matsholong a thuto. Ka 1976 o ne a tsenelela bokopano jwa boraro jwa basadi ba Mozambique. Morago ga bokopano tautona Samora Machel o ne a mo thapa go nna mokwaledimogolo wa lone, maemo a a nnileng mo go one go fitlhelela ka 1990. Moiane o ne a nna ntlhopheng wa FRELIMO mo ditlhophong tsa bopalamente tsa 1977,Translations on Sub-Saharan Africa issues 1857–1867, p43 tse mo go tsone a nnileng mongwe wa setlhopha sa basadi ba le masome a mabedi le bosupa go tlhophiwa go ya palamenteng.Mart Martin (2000) The Almanac of Women and Minorities in World Politics, p267 O ne a tlhophiwa gape ka 1986 go tswa kwa kgaolong ya Sofala e le moemedi wa MOBEIRA kwa Beira.4.° Suplemento Boletim da República, 22 September 1987 Ka Ferikgong 1991 o ne a thapiwa go nna mothusa tona wa mafatshe a sele,Kathleen E. Sheldon (2002) Pounders of Grain: A History of Women, Work, and Politics in Mozambique, p135 maemo a a nnileng mo go one go fitlhelela ka 2004. O ne a tlhophiwa gape ka 1994 le 1999, a bereka mo palamenteng go fitlhelela ka 2004.

 Metswedi